જેના નામ માત્રથી સમગ્ર પંથકમાં લોકો રીતસર ધ્રુજતા હતા અને વીરપ્પન ઉર્ફે મણા કીકા (મણીયા કીકાભાઈ પરમાર – આદિવાસી) નામનો દાયકા અગાઉનો ખૂંખાર ડાકુ સાબરમતી જેલમાં માલધારી સમાજના પશુપાલકના ખૂન કેસમાં સજા કાપી રહ્યો હતો, પરંતુ દિવાળીના તહેવારો માટે રજા લઈને પેરોલ ઉપર પોશીના તાલુકાના તેના વતન પાલીયા બીયા (સીમલા ભૂજ) ખાતે સપ્તાહ અગાઉ આવ્યો હતો, પરંતુ તેના પિતા કીકાભાઈ સાથે ગામના બાર જેટલા શખ્સોએ ઝઘડાની જુની અદાવત લઈને દિવાળીના બપોરના સમયે ભત્રીજી દિવાળીબેનના ઘરે તહેવાર ઉજવવા જઈ રહેલા મણા કીકાને નરેશ જગા ગમાર, નરેશ જગા ગમાર, પોપટ જગા ગમાર, રોમા જગા ગમાર, ગોવા જગા ગમાર, જયંતિ જગા ગમાર, રમા લાધા ગમાર, સવા લાધા ગમાર, પરીયા કાળીયા ગમાર, કાળીયા સુરેશ ગમાર, કેશરા બાદીરા ગમાર, શાંતા કેશરા ગમાર અને શંકર કેશરા ગમાર નામના શખ્સોએ રોકીને તેની સાથે ઝઘડો કરવા લાગ્યા હતા, અને અગાઉના સમાધાનના પૈસા બાબતે રકઝક કરી રહ્યા હતા, તેમજ વાત ગાળા ગાળી સુધી પહોંચી જતાં નરેશ જગા ગમારે તેની પાસે રહેલી બંદૂકથી બે ગોળીઓ વડે ફાયરીંગ કરીને મણાને લોહીલુહાણ કરીને જમીન ઉપર પાડી દીધો હતો, આ દરમ્યાન મણાને બચાવવા વચ્ચે પડેલા તેના ભાઈ થાવરા ઉપર પોપટ જગા ગમારે તીરો વડે જીવલેણ હુમલો કરીને ઘાયલ કરી દીધો હતો, ત્યારબાદ ગોવા જગા ગમાર નામના શખ્સે ઈજાગ્રસ્ત મણાના ગળા ઉપર છરી વડે હુમલો કરીને મોતને ઘાટ ઉતારી દીધો હતો, આ ચકચારી ઘટના બાદ તમામ આરોપીઓ સામે પોશીના પીએસઆઈ એમ. બી. ગજ્જરે ગુનો તો નોંધી લીધો છે પરંતુ હાલ તમામ પોલીસ પક્કડથી દુર છે.